নিজস্ব প্রতিবেদক, ব্যারাকপুর: বিক্ষিপ্ত অশান্তির মধ্যে দিয়ে শেষ হয়েছে রাজ্যে প্রথম দফা ভোট৷ এখনও যেসব কেন্দ্রে নির্বাচন বাকি সেই সব কেন্দ্রে চলছে প্রার্থীদের মনোনয়নপত্র জমা দেওয়ার পর্ব৷ তবে ব্যারাকপুর লোকসভা কেন্দ্রে ভোট শান্তিপূর্ণ হবে এমনই আশা প্রকাশ করলেন ব্যারাকপুর লোকসভা কেন্দ্রের তৃণমূল প্রার্থী দিনেশ ত্রিবেদী৷ শুক্রবার ব্যারাকপুর লোকসভা কেন্দ্রের তৃণমূল কংগ্রেস প্রার্থী দীনেশ ত্রিবেদী বারাসাতে জেলা শাসকের দফতরে এসে মনোনয়ন পত্র জমা দিলেন৷ এই কেন্দ্রে তাঁর প্রধান প্রতিপক্ষ অর্জুন সিং৷ ব্যারাকপুর লোকসভা এলাকার বিভিন্ন বিধানসভার তৃণমূল কংগ্রেস বিধায়ক এবং বিভিন্ন পুরসভার চেয়ারম্যান ও জন প্রতিনিধিদের সঙ্গে নিয়ে শুক্রবার দুপুরে বারাসাতে জেলা শাসকের দফতরে গিয়ে নিজের মনোনয়নপত্র জমা দেন দীনেশ ত্রিবেদী।
এক হাজার দলীয় সমর্থককে নিয়ে মনোনয়ন জমা দিলেন দীনেশ ত্রিবেদী